27 d'octubre

El 27 d'octubre és el tres-centè dia de l'any del calendari gregorià i el tres-cents unè en els anys de traspàs. Queden 65 dies per finalitzar l'any.

Esdeveniments 
Països Catalans
 1964, Barcelona: primera emissió de televisió en català: La ferida lluminosa de Josep Maria de Sagarra, des dels estudis de Barcelona de TVE.
 2005, Barcelona: l'ex-senador i pacifista Lluís Maria Xirinacs de 74 anys ingressa a la presó Model de Barcelona, per ordre de l'Audiència Nacional, i el mateix dia és traslladat al Centre Penitenciari de Can Brians a Sant Esteve Sesrovires (el Baix Llobregat).
 2017,
Barcelona: es proclama la República Catalana al Parlament de Catalunya.
 Barcelona: manifestants d'ultradreta espanyola intenta assaltar de manera violenta la redacció de Catalunya Ràdio.
 Resta del món
 312, Roma: Visió de Constantí I el Gran (vegeu Batalla del Pont Milvi).
 710, Sardenya: Invasió sarraïna de Sardenya.
 1275, Comtat d'Holanda: Fundació d'Amsterdam.
 1795 - Monestir de l'Escorial (Comunitat de Madrid): Espanya signa amb els Estats Units el Tractat de Madrid que definia l'aliança entre els dos països i els límits territorials dels Estats Units amb les dues Florides, que eren colònies espanyoles.
 1807 - Castell de Fontainebleau (Sena i Marne, França): el Regne d'Espanya i el Primer Imperi Francès signen el Tractat de Fontainebleau de 1807 s'acorda el partiment de Portugal en tres regnes i es deixa passar l'exèrcit francès per territori espanyol per a obligar que Portugal participi en el Bloqueig Continental contra el Regne Unit. Provocarà la Guerra del Francès.
 1979, Saint Vincent i les Grenadines: s'independitza del Regne Unit.
 1980, Presó de Maze, Belfast, Irlanda del Nord: Set presos de l'IRA Provisional i l'INLA comencen una vaga de fam centrada en les Cinc Demandes i que és un pas més de la protesta de la manta iniciada l'any 1976 i la protesta de la brutícia iniciada el 1978.
 1985, Charlotte (Carolina del Nord), Carolina del Nord, Estats Units: el guru Osho (Bhagwan Sri Rajnish, 1931-1990), de pas des de l'estat d'Oregon és arrestat quan planejava sortir dels Estats Units amb 10 milions de dòlars en joies.
 1998, Alemanya: Gerhard Schröder és nomenat canceller.
 2002, Brasil: Luiz Inácio Lula da Silva és elegit president per la primera vegada.
 2005, França: Comencen els disturbis del 2005 a França a diferents ciutats, especialment als voltants de París, que acabarien amb un gran nombre de cotxes cremats.
 2017, Madrid: S'aprova l'aplicació de l'Article 155 de la Constitució Espanyola a Catalunya.

Naixements 
Països Catalans
 1897 - Barcelona: Josep Trueta i Raspall, metge barceloní (m.1977).
 1924 - L'Alguerː Antonella Salvietti, escriptora algueresa en llengua catalana (m. 2006).
 1939 - Maó: Josep Miquel Vidal i Hernández, físic i activista cultural (m. 2013).
 1945 - València: Ricard Pérez Casado, economista i polític.
 1987 - Sabadell, Vallès Occidental: Kílian Jornet i Burgada, esquiador de muntanya i corredor de muntanya català.

 Resta del món
 1156 - Sant Geli, Marquesat de Provençaː Ramon VI, comte de Tolosa i Melguelh i marquès de Provença.
 1401 - París: Caterina de Valois, reina consort d'Anglaterra de 1420 a 1422 (m. 1437).
 1666 - Florència: Giovanna Fratellini, pintora barroca (m. 1731).
 1728 - Middlesbrough, Regne d'Anglaterra: James Cook, explorador i cartògraf anglès (m. 1779).
 1782 - Gènova: Niccolò Paganini, violinista, violista, guitarrista i compositor romàntic italià. Es considera un dels més grans violinistes de la història un dels més cèlebres virtuosos del violí (m. 1840).
 1844 - Göteborg, (Suècia): Klas Pontus Arnoldson, periodista i escriptor suec, Premi Nobel de la Pau de 1908 (m. 1916).
 1858 - Nova York (els EUA): Theodore Roosevelt, polític, el 26è President dels Estats Units (m. 1919).
 1885 - Sundsvallː Sigrid Hjertén, pintora sueca, adscrita a l'expressionisme (m. 1948).
 1889 - Rochesterː Enid Bagnold, novel·lista i dramaturga britànica (m. 1981).
 1910 - Houston, Texas: Margaret Hutchinson Rousseau, enginyera química (m. 2000).
 1914 - Swansea, Gal·les (Regne Unit): Dylan Thomas, escriptor gal·lès (m. 1953).
 1917 - Mbizana, Cap Oriental, Sud-àfrica: Oliver Tambo, polític sud-africà (m. 1993).
 1922 - 
 Rubio, Táchira, Veneçuela: Carlos Andrés Pérez, polític veneçolà que fou President de la República (m. 2010).
 La Victòria, Limaː Victoria Santa Cruz, compositora, coreògrafa i dissenyadora peruana (m. 2014).
 1923 - Nova York (EUA): Roy Lichtenstein, pintor estatunidenc de Pop Art, artista gràfic i escultor, conegut sobretot per les seves representacions a gran escala de l'art del còmic (m. 1997).
 1931 - Kafr Tahla (Egipte): Nawal al-Sa'dawi, escriptora, metgessa i activista feminista egípcia, Premi Internacional Catalunya 2003.
 1932 - Boston (els EUA): Sylvia Plath, escriptora estatunidenca (m. 1963).
 1936 - Sevilla: Conchita Bautista, cantant i actriu espanyola; primera participant espanyola del Festival d'Eurovisió.
 1939 - Weston-super-Mare, Comtat de Somerset (Anglaterra): John Cleese, còmic i actor, conegut per la seva participació en el grup britànic d'humoristes Monty Python.
 1944 - París: Fernando Ocáriz Braña, prelat espanyol.
 1946 - Bell Ville, Córdoba, Argentina: Sandra Díaz, ecòloga argentina.
 1947 - Berlín, Alemanya: Gunter Demnig, artista, creador del memorial Stolpersteine.
 1948 - Baltimore, Maryland (els EUA): Bernie Wrightson, dibuixant de còmics especialitzat en el gènere de terror (m. 2017).
 1950 - Morristown, Nova Jerseyː Frances Ann «Fran» Lebowitz, escriptora nord-americana.
 1952:
Castiglion Fiorentino (Itàlia): Roberto Benigni, actor i director de cinema i televisió italià.
Chicago, Illinois (EUA): Francis Fukuyama politòleg estatunidenc d'origen japonès.
 1986 - Staten Island: Christine Evangelista, actriu estatunidenca.
 1998, Évreux, França: Dayot Upamecano, futbolista francès.

Necrològiques 
Països Catalans

 1821, Barcelona: Antoni Brusi i Mirabent, llibreter, editor i impressor (n. 1782)
 1908, Barcelona: Salvador Casañas i Pagès, cardenal i bisbe d'Urgell i de Barcelona, senador i fundador de les Germanes del Sant Àngel Custodi (n. 1835).
 1939, Tolosa de Llenguadoc, França: Alfons Maseras i Galtés, escriptor, narrador, periodista, traductor, poeta i dramaturg català.
 1965, Barcelonat: Maria Neus Miró Comas, jurista i advocada catalana.
 1972, Girona: Esperança Bru Oller, activista cultural que va promoure l'accés de les dones a l'educació, a través de múltiples iniciatives.
 1990, Barcelona: Xavier Cugat, músic català (n. 1900).
 2008, Barcelona: Francesc Espriu i Puigdollers, activista polític, pintor i escultor català (n. 1916).
 2010, Barcelona: Joan Solà i Cortassa, lingüista català, Premi d'Honor de les Lletres Catalanes del 2009 (n. 1940).
 2014
 Terrassa: Eduard Blanxart i Pàmies, interiorista, dissenyador i músic català (n. 1915).
 València: Víctor Hellín i Sol, polític falangista espanyol (n. 1913).

 Resta del món

 939, Gloucester, Anglaterra: Etelstan, rei d'Anglaterra.
 1485, Heidelberg, Alemanya: Rudolf Agricola, humanista frisó (n. 1444).
 1527, Basilea, Suïssa: Johann Froben, impressor i humanista suís, editor d'Erasme de Rotterdam (n. 1460).
 1553, Ginebra, Suïssa: Miquel Servet, humanista, teòleg i científic aragonès d'abast universal (n. 1511).
 1700, Soligny-la-Trappe: Armand Jean Le Bouthillier de Rancé, religiós francès, fundador dels trapencs (n. 1626).
 1761 - Pàdua: Carlo Lodoli, arquitecte, matemàtic i clergue franciscà (n. 1690).
 1858, Vienaː Ida Pfeiffer, viatgera austríaca i una de les primeres exploradores europees (n. 1797).
 1938, Ashton-upon-Mersey, Anglaterra: Lascelles Abercrombie, dramaturg, poeta i crític britànic.
 1967 - Montevideo, Uruguaiː Marta Brunet, escriptora xilena (n. 1897).
 1968, 
 Zarautz, País Basc: Mateo Múgica, un clergue basc, bisbe de Vitòria (n. 1870).
 Cambridge, Anglaterra: Lise Meitner, física austríaca d'origen jueu, nacionalitzada sueca (n. 1878).
 1969 - Buenos Aires, Argentina: Jaume Pahissa i Jo, compositor i director d'orquestra català (n. 1880).
 1973, Pontrilas, Herefordshire: Norman Allin, cantant d'òpera de la corda de baix (n. 1973).
 1979 - París: Germaine Lubin, soprano dramàtica francesa (n. 1890).  
 1990:
 París: Jacques Demy, director de cinema francès (n. 1931).
 Roma: Ugo Tognazzi, actor italià (n. 1927).
 1991, Itteringham, Norfolk, Anglaterra: George Granville Barker, poeta anglès (n. 1913).
 1999, París: Charlotte Perriand, arquitecta i dissenyadora de mobles francesa (n. 1903).
 2000, Viena: Walter Berry, baix-baríton austríac (n. 1929).
 2006: Ghulam Ishaq Khan, president de Pakistan (n. 1915).
 2007, Saragossa: María Braña de Diego, arqueòloga, mestra i conservadora de museus espanyola (n. 1912).
 2010, El Calafate, Argentina: Néstor Kirchner, President de la Nació Argentina (2003-2007) i marit de la que fou presidenta Cristina Fernández de Kirchner (n. 1950).
 2012, Dresden, Alemanya: Hans Werner Henze, compositor alemany (n. 1926).
 2013, Long Island, Nova York: Lou Reed, poeta, cantant i músic de l'escena underground (n. 1942).

 2015:
 Noriyoshi Ohrai, il·lustrador japonès (n. 1935)
 São Paulo: Ada Chaseliov, actriu brasilera (n. 1952).

Festes i commemoracions 
 Santoral:
 sants Evarist I, papa;
 Frumenci d'Etiòpia, bisbe;
 Vicenç, Sabina i Cristeta d'Àvila, màrtirs; 
 beata Encarnación Rosal, fundadora de les Filles del Sagrat Cor Betlemites;
 beat Bartomeu de Breganze, bisbe i fundador de la Milícia de Jesucrist.
 Dia del Corrector

Referències 

27